Lunde Pedersen kjemper om superbonus på 240.000 kroner
– Målet mitt er å komme på pallen på begge distansene sammenlagt, sier Sverre Lunde Pedersen foran verdenscupfinalen på skøyter i tyske Erfurt lørdag og søndag. Han er på 2. plass på 1500 meter og langdistanse (5000/10 000 meter) foran sesongen siste konkurranse, henholdsvis 51 og seks poeng bak nederlenderne Kjeld Nuis og Bob de Jong – med liten poengmargin til konkurrentene rett bak på sammenlagtlistene. Jeg går ræva, men dette er en gledens dag for hele Skøytenorge! Grattis til @idanjatun og @sverrelpedersen med sine første medaljer! — Håvard Bøkko (@HavardBokko)08.03.15, 11:17– Jorrit Bergsma (29) er rett bak meg på 5000 meter. Hvis han slår meg, går han forbi. Det blir tøft. På 1500-meteren er det jevnt. Den kan gi store utslag med full klaff, sier Sverre Lunde Pedersen til VG. – Kjeld Nuis skal gå. Han leder jo. Det blir litt bingo, tilføyer Lunde Pedersen – som har slått Nuis inneværende sesong på mellomdistansen. Vanligvis deler det internasjonale skøyteforbundet ISU ut 100, 80 og 70 poeng for første, andre og tredjeplass i verdenscupen. I verdenscupfinalen i Erfurt denne ganges de med en og en halv for topp åtte på sammenlagtlisten på hver distanse: 150, 120 og 105. Pengepremiene gis også et voldsomt løft, i skøytesammenheng. 160 000 kroner til vinneren av verdenscupen sammenlagt. 120 000 kroner for distanseseier sammenlagt, 80 000 for 2. plass og 56 000 for 3. plass etter dagens dollarkurs. ISU gjør ikke forskjell på kvinner og menn. Det er lik lønn uavhengig av kjønn.Sverre Lunde Pedersen kan altså få ut 240 000 kroner før innbetaling av lokal skatt. Mest sannsynlig er det at Norges nye, unge skøytekonge «stikker av» med 160 000 kroner. – Det er utrolig at han er i posisjon til å vinne begge, selv om det kanskje blir 2. plass på begge. (Jorrit) Bergsma er nok for sterk, sier Øystein Grødum (38) med tanke på 5000-meteren lørdag og sammenlagtseieren på langdistanse. (Saken fortsetter under videoen av sprinter Espen Aarnes Hvammen) Øystein Grødum vant verdenscupen sammenlagt på langdistanse i 2005. Siden har Håvard Bøkko (28) vunnet verdenscupen sammenlagt på 1500 meter en gang (2012) og langdistanse to ganger (2008 og 2010). – Sverre vil bli mannen å slå i allround på sikt. Det er der han har størst potensial til å bli en kontinuerlig vinnertype, sier Øystein Grødum. OL-gullvinner Ådne Søndrål (43) vant verdenscupen sammenlagt en gang på 1000 meter og tre ganger på 1500 meter. Han mener man «kan legge en linjal» på Sverre Lunde Pedersens utvikling som skøyteløper, og at «den rette streken» vil komme til et punkt der han blir «best i verden».– Det er bare et spørsmål om når han blir verdensmester. Det vil skje. Barnestjerner som han pleier å slukne. Men Sverre Lunde Pedersen, et av de største vidunderbarn norsk skøytesport har hatt noen gang, har hatt en fornuftig utvikling på så å si alle distanser, sier Ådne Søndrål. – På 500 meter har han hatt minst utvikling, og det er derfor han ikke har vært på pallen hver gang i allroundmesterskap. Og så mangler han kanskje litt av råskapen til Sven Kramer, tilføyer Søndrål. EM og VM-allroundmester Sven Kramer stiller ikke til start i verdenscupfinalen i Tyskland. Han er en av flere som avsluttet sesongen. Sverre Lunde Pedersen holder imidlertid koken. – Jeg har lyst til å avslutte med stil. Dette er den beste sesongen jeg noen gang har hatt. Sammenlagtcupen er viktig for meg, jeg har aldri vært der jeg er nå. Den har vært et av målene mine for sesongen. Men det skal bli godt å bli ferdig. Sesongen har vært lang, sier Sverre Lunde Pedersen.
Sverre Lunde Pedersen (22) har sjansen til å vinne verdenscupen sammenlagt på to distanser og 120 000 kroner i premiebonuser – to uker etter 3.-plassen i allround-VM.